
ΤΕΥΧΟΣ ΔΕΥΤΕΡΟ 


Αρ 


. Φύλλου 2705 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Λειτουργίας των Τμημάτων Μετεκ¬ 
παίδευσης του Υπουργείου Τουρισμού. 

2 Καθορισμός ορίου ηλικίας, χρόνου ανεργίας και 
αριθμού μετεκπαιδευόμενων ανέργων ανά Τμή¬ 
μα Μετεκπαίδευσης του Υπουργείου Τουρισμού. 

3 Εκχώρηση της εξουσιοδότησης της υπογραφής 
του Προϊσταμένου της ΔΟΥ ΚΗΦΙΣΙΑΣ στον Υπο¬ 
διευθυντή και τους ΠροϊσταμένουςΤμημάτων. 


ΑΠΟΦΑΣΕΙΣ 

Αριθμ. 11506 _ (1) 

Κανονισμός Λειτουργίας των Τμημάτων Μετεκ¬ 
παίδευσης του Υπουργείου Τουρισμού. 

Ο ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Την παρ. 1 του άρθρου 11 του ν. 1077/1980 «Περί 
απασχολήσεως και μετεκπαιδεύσεως μισθωτών τουρι¬ 
στικών επιχειρήσεων» (Α' 225). 

2. Την παρ. 3 του άρθρου 33 του ν. 3105/2003 «Του¬ 
ριστική εκπαίδευση και κατάρτιση, ρυθμίσεις για τον 
τουρισμό και άλλες διατάξεις» (Α' 29). 

3. Το π.δ. 127/2017 «Οργανισμός Υπουργείου Τουρι¬ 
σμού» (Α' 157). 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

5. Την περίπτ. α' της αριθμ. Δ1Ε/Φ. 103/2/24.6.1981 
κοινής απόφασης των Υπουργών Προεδρίας της Κυ¬ 
βέρνησης και Εργασίας «Περί καθορισμού ειδικότερων 
προϋποθέσεων και προσόντων μετεκπαιδευομένων στα 
Τμήματα Μετεκπαιδεύσεως της Σ.Τ.Ε.» (Β' 389). 

6. Την αριθμ. 10678/26.7.2007 απόφαση Υπουργού 
«Κανονισμός Σπουδών των τμημάτων Μετεκπαίδευσης 
του Ο.Τ.Ε.Κ.» (Β' 1547), όπως ισχύει. 

7. Την αριθμ. 10679/27.7.2007 απόφαση Υπουργού 
«Καθορισμός προγραμμάτων σπουδών των τμημάτων 
Μετεκπαίδευσης του Ο.Τ.Ε.Κ. και των ειδικοτήτων εργαζο¬ 
μένων που δύνανται να συμμετέχουν σ’ αυτές» (Β' 1547). 


8. Το ν. 3861/2010 «Ενίσχυση της Διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο "Πρόγραμμα Διαύγεια" και άλλες διατάξεις» 
(Α' 112). 

9. Το άρθρο 1 του ν. 4250/2014 «Διοικητικές Απλου- 
στεύσεις- Καταργήσεις, Συγχωνεύσεις Νομικών Προσώ¬ 
πων και Υπηρεσιών του ΔημοσίουΤομέα-Τροποποίηση 
διατάξεων του π.δ. 318/1992 (Α' 161) και λοιπές ρυθμί¬ 
σεις» (Α' 74). 

10. Το γεγονός ότι από τις διατάξεις της παρού¬ 
σας δεν προκαλείται δαπάνη σε βάρος του κρατικού 
προϋπολογισμού, σύμφωνα μετην αριθμ. 11346/29.6.2018 
εισήγηση της περίπτ. ε της παρ. 5 του άρθρου 24 του 
ν. 4270/2014 (Α' 143) όπως ισχύει, της Προϊσταμένηςτης 
Γενικής Διεύθυνσης Οικονομικών και Διοικητικών Υπηρε¬ 
σιών του Υπουργείου Τουρισμού, αποφασίζουμε: 

I. Εγκρίνουμε τον Κανονισμό με τον οποίο καθορίζο¬ 
νται ζητήματα οργάνωσης και λειτουργίας των Τμημά¬ 
των Μετεκπαίδευσης του Υπουργείου Τουρισμού ως 
ακολούθως: 

Άρθρο 1 

1. Τα Τμήματα Μετεκπαίδευσης του ν. 1077/1980 
(Α' 225) του ΥπουργείουΤουρισμού απευθύνονται στον 
ενεργό πληθυσμό της χώρας, τον απασχολούμενο στον 
τομέα του τουρισμού. Ειδικότερα, τα τμήματα αυτά 
απευθύνονται σε εργαζόμενους και πρόσκαιρα άνερ¬ 
γους εμπειροτέχνες, οι οποίοι απασχολούνται στα πάσης 
φύσεως ξενοδοχειακά καταλύματα (κύρια και μη κύρια), 
σε καζίνο και σε κέντρα εστίασης και αναψυχής (ενδεικτι¬ 
κά αναφέρονται νυκτερινά κέντρα ψυχαγωγίας, κοσμικές 
ταβέρνες, εστιατόρια, μαζικά κέντρα εστίασης (εθΐθπης)), 
ζαχαροπλαστεία, καφενεία, μπαρ και σνακ-μπαρ). 

2. ΤαΤμήματα Μετεκπαίδευσης του ν. 1077/1980 είναι 
προγράμματα συνεχιζόμενης επαγγελματικής κατάρτι¬ 
σης τα οποία δεν εντάσσονται στην τυπική εκπαίδευ¬ 
ση και οδηγούν στην απόκτηση αδιαβάθμητων τίτλων 
σπουδών. 

Άρθρο 2 - Σκοπός 

1. Σκοπός των Τμημάτων Μετεκπαίδευσης είναι ο 
εμπλουτισμός των γνώσεων και των δεξιοτήτων των ερ¬ 
γαζομένων και των πρόσκαιρα ανέργων εμπειροτεχνών 
στον τομέα του τουρισμού, η ανάπτυξη εξειδικευμένου 

ανθρώπινου δυναμικού και η συνολική βελτίωση του 
επιπέδου των προσφερόμενων υπηρεσιών στον του¬ 
ριστικό κλάδο. 

2. Οι απόφοιτοι των Τμημάτων Μετεκπαίδευσης του 
Υπουργείου Τουρισμού αποκτούν την υπαλληλική ιδιό¬ 
τητα και τα δικαιώματα που απορρέουν από την εφαρ¬ 
μογή του ν. 2112/1920 (Α' 67). 

Άρθρο 3 - Διάρκεια Κατάρτισης 

Ι.ΤαΤμήματα Μετεκπαίδευσης αρχίζουν μετά την 16η 
Οκτωβρίου και λήγουν το αργότερο την 30η Ιουνίου. 

2. Το σύνολο των ωρών διδασκαλίας κατά τμήμα και 
ειδικότητα ανέρχεται στις 380 ώρες θεωρητικής και ερ¬ 
γαστηριακής άσκησης. 

3. Τα μαθήματα πραγματοποιούνται καθημερινά από 
Δευτέρα έως Παρασκευή, πρωινές ή απογευματινές 
ώρες, ανάλογα με τις υπηρεσιακές δυνατότητες του 
Υπουργείου Τουρισμού. 

Κατ’ εξαίρεση, το Υπουργείο διατηρεί τη δυνατότητα 
πραγματοποίησης μαθημάτων και Σάββατο ανάλογα με 
τις ανάγκες που προκύπτουν κατά την υλοποίηση του 
προγράμματος. 

Οι ώρες διδασκαλίας (είτε θεωρητικής παράδοσης είτε 
εργαστηριακής άσκησης) είναι από 2 έως 5 ημερησίως. 

4. Με απόφαση του Υπουργού Τουρισμού ορίζεται η 
ακριβής ημερομηνία έναρξης και λήξης των Τμημάτων 
Μετεκπαίδευσης. Με όμοια απόφαση δύναται να αυξο- 
μειώνεται το σύνολο των ωρών διδασκαλίας των θεω¬ 
ρητικών μαθημάτων και των εργαστηρίων σε ποσοστό 
μέχρι 20%. 

Άρθρο 4 - 

Εισαγωγή - Τρόπος επιλογής - Μοριοδότηση 

1. Στα Τμήματα Μετεκπαίδευσης του Υπουργείου 
Τουρισμού γίνονται δεκτοί μετά από επιλογή και με την 
προϋπόθεση τήρησης όλων των όρων της προκήρυξης: 

α. Έλληνες υπήκοοι, 

β. υπήκοοι κρατών - μελών της Ευρωπαϊκής Ένωσης 
(Ε.Ε.), 

γ. υπήκοοι κρατών εκτός της Ε.Ε. σε ποσοστό μέχρι 
20% του ανώτατου αριθμού εκπαιδευομένων ανά τμήμα. 

2. Τόσο οι υποψήφιοι υπήκοοι κρατών-μελών της Ευ¬ 
ρωπαϊκής Ένωσης εκτός Ελλάδας όσο και οι υποψήφιοι 
υπήκοοι κρατών εκτός Ευρωπαϊκής Ένωσης θα πρέπει 
να γνωρίζουν καλά την ελληνική γλώσσα και να είναι 
κάτοχοι πιστοποιητικού γλωσσομάθειας της ελληνικής 
γλώσσας επιπέδου Β2. 

3. Οι υποψήφιοι θα πρέπει να πληρούν τις ελάχιστες 
προϋποθέσεις του άρθρου 13 του ν. 1077/1980 και των 
κατ' εξουσιοδότηση αυτού εκδιδόμενων αποφάσεων. 

4. Ο τελικός βαθμός κάθε υποψηφίου προκύπτει από 
το σύνολο των μορίων που συγκεντρώνει, σύμφωνα με 
τα παρακάτω κριτήρια: 


Κριτήρια 

Μόρια 

1. Ηλικία 


α. Μέχρι 35 ετών 

30 

β. Άνω των 35 ετών μέχρι και 45 ετών 

35 

γ. Άνω των 45 ετών μέχρι και 55 ετών 

40 


2. Προϋπηρεσία 


α. Βασική προϋπόθεση εισαγωγής (3 έτη) 

20 

β. Άνω των 3 ετών και μέχρι 12 έτη 

Επιπλέον 2 
μόρια για 
κάθε έτος 

γ. Άνω των 12 ετών προϋπηρεσίας 

Επιπλέον 12 
μόρια 

3. Ανεργία 


Πρόσκαιρη ανεργία 

5 

4. Τίτλος σπουδών / Τυπική εκπαίδευση 


α. Υποχρεωτική Εκπαίδευση: για όσους 
αποφοίτησαν μέχρι το 1980 απολυτήριο 
Δημοτικού Σχολείου, για όσους αποφοί¬ 
τησαν από το 1981 και εφεξής απολυ¬ 
τήριο Γ Γυμνασίου σύμφωνα με το π.δ. 
739/1980 (Α' 184) 

15 

β. Γ' Γυμνάσιου για όσους αποφοίτησαν 
μέχρι το 1980 

20 

γ. Απόφοιτοι Άυκείου 

30 


5. Οι υποψήφιοι εισάγονται στα Τμήματα Μετεκπαί¬ 
δευσης με βάση τον πίνακα επιτυχόντων ανά τμήμα, 
στον οποίο καταχωρούνται κατά φθίνουσα σειρά των 
μορίων τους. 

Άρθρο 5 - Διαδικασία Επιλογής 

1. Οι αιτήσεις των υποψηφίων υποβάλλονται στις κατά 
τόπο γραμματείες των εκπαιδευτικών μονάδων του 
Υπουργείου Τουρισμού ή στην υπηρεσία που ορίζεται 
από τη σχετική προκήρυξη. 

2. Την εποπτεία και την ευθύνη για το συντονισμό και 
την ομαλή διεξαγωγή της επιλογής υποψηφίων έχει το 
αρμόδιο Τμήμα Σχεδιασμού Τουριστικής Εκπαίδευσης 
της Διεύθυνσης Τουριστικής Εκπαίδευσης και Κατάρτι¬ 
σης του Υπουργείου Τουρισμού. 

3. Η επιλογή πραγματοποιείται από αρμόδιες τριμελείς 
επιτροπές σύμφωνα με το άρθρο 14 του ν. 1077/1980. 
Έργο των ως άνω επιτροπών είναι η επεξεργασία των 
αιτήσεων και η έκδοση των αποτελεσμάτων με την κα¬ 
τάρτιση του πίνακα επιτυχόντων. 

4. Πριν την έκδοση των αποτελεσμάτων, ανακοινώ¬ 
νονται τα μόρια κάθε υποψήφιου και αναρτώνται στις 
εκπαιδευτικές μονάδες και στην ιστοσελίδα του Υπουρ¬ 
γείου Τουρισμού. 

Κάθε υποψήφιος έχει δικαίωμα ένστασης επί του 
αριθμού των μορίων του. Η ένσταση υποβάλλεται στον 
τόπο υποβολής της αρχικής αίτησης εντός τριών (3) 
εργασίμων ημερών από την ημερομηνία ανακοίνωσης 
των μορίων. Η εξέταση όλων των ενστάσεων γίνεται από 
τριμελή επιτροπή που συγκροτείται με απόφαση του 
Γενικού Γραμματέα του ΥπουργείουΤουρισμού και απο- 
τελείται από έναν υπάλληλο του ΥπουργείουΤουρισμού, 
έναν εκπρόσωπο της Πανελλήνιας Ομοσπονδίας Ξενο¬ 
δόχων και έναν εκπρόσωπο της Πανελλήνιας Ομοσπον¬ 
δίας Εργατών Επισιτισμού και Υπαλλήλων Τουριστικών 
Επαγγελμάτων, που υποδεικνύονται αντιστοίχως με τους 
αναπληρωτές τους. 

5. Σε περίπτωση ισοβαθμίας, πραγματοποιείται κλή¬ 
ρωση από την αρμόδια επιτροπή επιλογής της παραγρά- 

φου 3 του παρόντος άρθρου, ώστε ο τελικός αριθμός 
των μετεκπαιδευομένων να μην υπερβαίνει τον ανώτατο 
αριθμό ατόμων ανά τμήμα. 

6. Τα αποτελέσματα επιλογής των υποψηφίων (πίνακες 
επιτυχόντων) επικυρώνονται από τον Γενικό Γραμματέα 
του Υπουργείου Τουρισμού και αναρτώνται στην ιστο¬ 
σελίδα του Υπουργείου Τουρισμού, στην Κεντρική Υπη¬ 
ρεσία και στις εκπαιδευτικές μονάδες υπό την εποπτεία 
των οποίων υλοποιείται το πρόγραμμα μετεκπαίδευσης. 

Άρθρο 6 - Εγγραφή 

1. Οι επιτυχόντες υποχρεούνται να καταθέσουν αίτηση 
εγγραφής στη γραμματεία του Τμήματος Μετεκπαίδευ¬ 
σης στο οποίο έχουν εισαχθεί, σε αποκλειστική προθε¬ 
σμία τεσσάρων (4) εργασίμων ημερών από την επομένη 
της ημερομηνίας ανάρτησης των αποτελεσμάτων επιλο¬ 
γής (πινάκων επιτυχόντων). 

2. Επιλεγέντες οι οποίοι δεν παρουσιάζονται εντός της 
προθεσμίας της προηγούμενης παραγράφου διαγρά¬ 
φονται αυτοδίκαια και ειδοποιούνται οι επόμενοι στη 
σειρά κατάταξης μορίων (επιλαχόντες) μέχρι να συμπλη¬ 
ρωθεί ο ανώτατος αριθμός μετεκπαιδευομένων κάθε 
τμήματος. Οι επιλαχόντες οφείλουν να ολοκληρώσουν 
την εγγραφή τους σε αποκλειστική προθεσμία τριών (3) 
εργασίμων ημερών από την επομένη της ημερομηνίας 
ειδοποίησής τους. 

3. Υποψήφιος που βάσει των μορίων του επιλέγεται σε 
περισσότερες από μία πόλεις έχει δικαίωμα εγγραφής 
μόνο σε μία πόλη σύμφωνα με τη σειρά προτίμησής του. 

4. Μετεγγραφή από ένα τμήμα σε άλλο και από μια 
πόλη σε άλλη δεν επιτρέπονται. 

Άρθρο 7 - Οργάνωση Τμημάτων Μετεκπαίδευσης 

1. Η κατανομή των μετεκπαιδευομένων σε τμήματα 
γίνεται από τον Προϊστάμενο της εκπαιδευτικής μονά¬ 
δας που είναι αρμόδια για την κατά τόπο εποπτεία των 
τμημάτων. Ο αριθμός των μετεκπαιδευομένων ανά τμή¬ 
μα δεν μπορεί να υπερβαίνει τα 25 άτομα. Προϋπόθε¬ 
ση λειτουργίας ενός τμήματος Μετεκπαίδευσης είναι ο 
αριθμός των μετεκπαιδευομένων κατά την έναρξη του 
προγράμματος να είναι τουλάχιστον 10 άτομα. 

2. Με την έναρξη των μαθημάτων καταρτίζεται το 
ωρολόγιο πρόγραμμα (θεωρίας και εργαστηρίου) από 
τις εκπαιδευτικές μονάδες του Υπουργείου Τουρισμού 
που είναι αρμόδιες για την κατά τόπο εποπτεία των Τμη- 
μάτων Μετεκπαίδευσης. 

Άρθρο 8 - Ειδικότητες Μετεκπαίδευσης 

Το ΥπουργείοΤουρισμούυλοποιείΤμήματα Μετεκπαί¬ 
δευσης στις εξής ειδικότητες: 

Α. Υπηρεσία Υποδοχής 

Β. Επισιτισμός 

Γ. Μαγειρική τέχνη 

Δ. Ζαχαροπλαστική τέχνη 

Ε. Οροφοκομία 

Άρθρο 9 - Εκπαιδευτικό πρόγραμμα - 

Ειδικότητες εργαζομένων 

1 .Τα διδασκόμενα μαθήματα και το σύνολο των ωρών 
διδασκαλίας (θεωρίας και εργαστηρίου) ανά ειδικότητα 
ορίζονται ως εξής: 


1.1. Υπηρεσία Υποδοχής 


Διδασκόμενα 

Μαθήματα 

Θεω¬ 

ρία 

Εργα¬ 

στήριο 

Σύνολο ωρών 
διδασκαλίας 

Ξενοδοχειακή Τεχνική 

110 

60 

170 

Εξυπηρέτηση πελατών - 
Επικοινωνία - Πωλήσεις 

40 


40 

Εργασιακές Σχέσεις 

30 


30 

Υγιεινή - Ασφάλεια Ερ¬ 
γαζομένων 

20 


20 

Αγγλικά 

120 


120 

Σύνολο ωρών 
διδασκαλίας 

320 

60 

380 


Οι ειδικότητες εργαζομένων που δύνανται να επιλέ¬ 
γονται και να παρακολουθούν το ανωτέρω πρόγραμ¬ 
μα είναι: 

- Υπάλληλος Υποδοχής 

- Βοηθός Υποδοχής 

- Υπάλληλος τήρησης λογαριασμών πελατών 

- Αποθηκάριος 

- Θυρωρός, Θυρωρός Β', Βοηθός Θυρωρού, Νυκτο¬ 
θυρωρός 

- Εξωτερικός Θυρωρός (Θοπτιβπ) 

- Τηλεφωνητής / Τηλεφωνήτρια 

- Προϊστάμενος/η Υπνοδωματίων και κοινόχρηστων 
χώρων 

- Γκρουμ 


1.2. Επισιτισμός 


Διδασκόμενα 

Μαθήματα 

Θεω¬ 

ρία 

Εργα¬ 

στήριο 

Σύνολο ωρών 
διδασκαλίας 

Εστιατορική Τεχνική - 
Στοιχεία Βθγ και 
Οινογνωσίας 

100 

60 

160 

Εξυπηρέτηση πελατών - 
Επικοινωνία - Πωλήσεις 

35 


35 

Εργασιακές Σχέσεις 

30 


30 

Υγιεινή και Ασφάλεια 
Εργαζομένων - ΗΑ(ΧΡ 

35 


35 

Αγγλικά 

120 


120 

Σύνολο ωρών 
διδασκαλίας 

320 

60 

380 


Οι ειδικότητες εργαζομένων που δύνανται να επιλέ¬ 
γονται και να παρακολουθούν το ανωτέρω πρόγραμ¬ 
μα είναι: 

- Εστίαρχος (Μβιϊγθ) 

- Υπομαίτρ (5ουε - Μθιϊγθ) 

- Αρχισερβιτόρος (Οθρΐθίπ) 

- Σερβιτόρος Τραπεζαρίας - Σαλονιού ή Ορόφων 
(θαλαμηπόλος) 

- Σερβιτόρος - Σερβιτόρος Βθγ 

- Βοηθός Σερβιτόρου 

- Σερβιτόρος- Σερβιτόρος Ββγ 

-Ταμίας - Ελεγκτής (Ταμπλίστας) 

- Μπάρμαν και Βοηθός Μπάρμαν 

1.3. Μαγειρική τέχνη 


Διδασκόμενα 

Μαθήματα 

Θεω¬ 

ρία 

Εργα¬ 

στήριο 

Σύνολο ωρών 
διδασκαλίας 

Μαγειρική Τέχνη 

105 

60 

165 

Στοιχεία Ζαχαροπλαστι- 
κήςΤέχνης 

30 


30 

Εργασιακές Σχέσεις 

30 


30 

Υγιεινή και Ασφάλεια 
Εργαζομένων - ΗΑίΧΡ 

35 


35 

Γαλλικά 

120 


120 

Σύνολο ωρών 
διδασκαλίας 

320 

60 

380 


Οι ειδικότητες εργαζομένων που δύνανται να επιλέγο¬ 
νται και να παρακολουθούν το ανωτέρω πρόγραμμα είναι: 

- Αρχιμάγειρας 

- Μάγειρας Α' και Β' 

- Μάγειρας Γ 1 

- Μπουφετζής 

- Μπουφετζής Α' 

- Ψήστης 
-Τηγανιέρης 
-Τεχνίτης Πιτσαρίας 

- Ντονερτζής 


1.4. Ζαχαροπλαστική τέχνη 


Διδασκόμενα Μαθήματα 

Θεω¬ 

ρία 

Εργα¬ 

στήριο 

Σύνολο ωρών 
διδασκαλίας 

Ζαχαροπλαστική Τέχνη 

105 

60 

165 

Στοιχεία Μαγειρικής 
Τέχνης 

30 


30 

Εργασιακές Σχέσεις 

30 


30 

Υγιεινή και Ασφάλεια 
Εργαζομένων - ΗΑίΧΡ 

35 


35 

Γαλλικά 

120 


120 

Σύνολο ωρών 
διδασκαλίας 

320 

60 

380 


Οι ειδικότητες εργαζομένων που δύνανται να επιλέγο¬ 
νται και να παρακολουθούν το ανωτέρω πρόγραμμα είναι: 

- Ζαχαροπλάστης - Αρτοποιός 
-Τεχνίτης Ζαχαροπλαστικής 

- Βοηθός Τεχνίτη Ζαχαροπλαστικής 


1.5. Οροφοκομία 


Διδασκόμενα Μαθήματα 

Θεω¬ 

ρία 

Εργα¬ 

στήριο 

Σύνολο ωρών 
διδασκαλίας 

Οροφοκομία 

130 

30 

160 

Στοιχεία Ξενοδοχειακής 
Τεχνικής 

30 


30 

Περιβαλλοντική 

Διαχείριση 

20 


20 

Εργασιακές Σχέσεις 

30 


30 

Υγιεινή - Ασφάλεια 
Εργαζομένων 

20 


20 

Αγγλικά 

120 


120 

Σύνολο ωρών 
διδασκαλίας 

350 

30 

380 


Οι ειδικότητες εργαζομένων που δύνανται να επιλέ¬ 
γονται και να παρακολουθούν το ανωτέρω πρόγραμ¬ 
μα είναι: 

- Προϊστάμενος/η Υπνοδωματίων και κοινόχρηστων 
χώρων 

- Προϊστάμενος/η -Λινοθήκη και πλυντηρίου 

- Καμαριέρα 

- Οροφοκόμος (Βαλές) 

2. Τα αναλυτικά προγράμματα ανά διδασκόμενο μά¬ 
θημα (διαγράμματα ύλης) για κάθε μία από τις πιο πάνω 
ειδικότητες μετεκπαίδευσης εγκρίνονται με απόφαση 
του Υπουργού Τουρισμού. 

Άρθρο 10 - Μορφές διδασκαλίας 

Η διδασκαλία κάθε μαθήματος περιλαμβάνει αυτόνο¬ 
μα ή σε συνδυασμό διάφορες από τις μεθόδους διδα¬ 
σκαλίας και εκπαιδευτικές τεχνικές, που συμβάλλουν 
στην ενεργητική συμμετοχή των μετεκπαιδευομένων 
και στην αποτελεσματική μάθηση. Η εκπαιδευτική με¬ 
θοδολογία βασίζεται στις αρχές εκπαίδευσης των ενη¬ 
λίκων και ειδικότερα στο συνδυασμό της θεωρίας με 
την πράξη, τη σύνδεση του αντικειμένου μάθησης με 
τις ανάγκες και τα ενδιαφέροντα των μετεκπαιδευομέ- 
νων, την ανάπτυξη του κριτικού τρόπου σκέψης και τις 
αμφίδρομες σχέσεις εκπαιδευτών - μετεκπαιδευομένων. 

Άρθρο 11 - Εκπαιδευτικό προσωπικό 

1. Η διδασκαλία των μαθημάτων πραγματοποιείται από 
ωρομίσθιο εκπαιδευτικό προσωπικό, το οποίο προσλαμ¬ 
βάνεται σύμφωνα με τις διατάξεις της παραγράφου 7 
του άρθρου 23 του ν. 3105/2003 (Α' 29). 

2. Είναι δυνατή η ανάθεση διδασκαλίας πέραν του ενός 
μαθήματος σε έναν ωρομίσθιο εκπαιδευτικό. 

3. Οι διδάσκοντες στα Τμή ματα Μετεκπαίδευσης υπο- 
χρεούνται: 

α) Να εφαρμόζουν το εκπαιδευτικό πρόγραμμα του 
τμήματος. 

β) Να συνεργάζονται με τον Προϊστάμενο και τους λοι¬ 
πούς εκπαιδευτικούς της οικείας εκπαιδευτικής μονάδας 
για τον καλύτερο συντονισμό και την αποτελεσματική 
υλοποίηση του εκπαιδευτικού προγράμματος. 

γ) Να πραγματοποιούν τις γραπτές και προφορικές 
ή εργαστηριακές εξετάσεις των σπουδαστών, συμπε¬ 
ριλαμβανομένων και των περιπτώσεων επανεξέτασης. 

δ) Να παραδίδουν τη βαθμολογία των εξετάσεων 
εντός του χρονικού διαστήματος που προβλέπεται στο 
άρθρο 16 του παρόντος Κανονισμού. 

4. Οι διδάσκοντες στα Τμήματα Μετεκπαίδευσης δύ- 
νανται να υποβάλλουν προτάσεις για κάθε θέμα σχετικό 
με το γνωστικό τους αντικείμενο καιταΤμήματα Μετεκ¬ 
παίδευσης γενικότερα. 

Άρθρο 12 - Φοίτηση - Παρακολούθηση -Διαγραφή 

1. Η παρακολούθηση του προγράμματος των Τμημά¬ 
των Μετεκπαίδευσης του Υπουργείου Τουρισμού είναι 
υποχρεωτική. Η φοίτηση σε αυτά παρέχεται δωρεάν. 

2. Επιτρέπεται η απουσία των μετεκπαιδευομένων σε 
ποσοστό 20% επί της συνολικής διάρκειας των ωρών 
του προγράμματος. 

3. Μετεκπαιδευόμενος που έχει πραγματοποιήσει 
απουσίες άνω του επιτρεπτού ορίου απουσιών διαγρά¬ 
φεται από το τμήμα. 

Άρθρο 13 - Εκπαιδευτικό υλικό 

Τα εκπαιδευτικά βιβλία, οι σημειώσεις και το ψηφιακό 
εκπαιδευτικό υλικό που υποστηρίζουν την διδακτική 
διαδικασία ανά μάθημα εγκρίνονται με απόφαση του 
Γενικού Γραμματέα του Υπουργείου Τουρισμού και χο¬ 
ρηγούνται στους μετεκπαιδευομένους δωρεάν. 

Άρθρο 14 - Επισκέψεις εκπαιδευτικού χαρακτήρα 

Με απόφαση του Προϊσταμένου της εκπαιδευτικής 
μονάδας που είναι αρμόδια για την κατά τόπο εποπτεία 
των τμημάτων, δύνανται να πραγματοποιούνται μέχρι 
δύο (2) επισκέψεις εκπαιδευτικού χαρακτήρα για το βα¬ 
σικό μάθημα κάθε ειδικότητας μετεκπαίδευσης. 

Άρθρο 15 - Εξετάσεις 

1. Μετά το τέλος της φοίτησης, οι μετεκπαιδευόμενοι 
υποβάλλονται σε εξετάσεις επί της διδαχθείσας ύλης. 
Οι εξετάσεις είναι γραπτές για τα θεωρητικά μαθήματα, 
ενώ για τα τεχνικά μαθήματα και την ξένη γλώσσα οι 
εξετάσεις είναι γραπτές και εργαστηριακές ή προφο¬ 
ρικές αντιστοίχως και διεξάγονται κατά προτίμηση την 
ίδια ημέρα. 

2. Τα θέματα των τελικών εξετάσεων για τα θεωρητικά 
μαθήματα λαμβάνονται από την εξεταστέα ύλη κάθε 
μαθήματος, είναι κοινά για όλα τα τμήματα της ίδιας ει¬ 
δικότητας της εκπαιδευτικής μονάδας και επιλέγονται 
με την συνεργασία των εκπαιδευτικών που διδάσκουν 
το ίδιο μάθημα. Στις περιπτώσεις που σε μια ειδικότητα 
λειτουργεί ένα μόνο τμήμα, τα θέματα ορίζονται από 
τον διδάσκοντα και βαθμολογούνται από αυτόν. Είναι 
δυνατό να δίνονται στους εξεταζόμενους ένα (1) ή πε¬ 
ρισσότερα θέματα προς ανάπτυξη, τα οποία να περιέ¬ 
χουν υποερωτήματα, ή, εάν η φύση του μαθήματος το 
επιτρέπει, να δίνεται ερωτηματολόγιο (τεστ) αποτελού- 
μενο από τουλάχιστον σαράντα (40) ερωτήσεις κλειστού 
τύπου. Εναλλακτικά, είναι δυνατό να δίνεται ένα (1) θέμα 
προς ανάπτυξη και μια ομάδα έως είκοσι (20) ερωτήσεων 
κλειστού τύπου. 

Η επιλογή των θεμάτων πρέπει να είναι τέτοια, ώστε 
αυτά να αναφέρονται σε ευρύ φάσμα της ύλης που δι¬ 
δάχθηκε και οι ερωτήσεις να εστιάζονται σε μείζονος 
σημασίας ενότητες, κατά την κρίση του διδάσκοντα. 

Στην περίπτωση του ερωτηματολογίου είναι σκόπιμο 
να γίνονται πολλαπλές εκτυπώσεις του με διαφορετική 
σειρά ερωτήσεων, ώστε να αποφεύγεται η καθ' υπαγό¬ 
ρευση αντιγραφή των απαντήσεων. 

3. Οι προφορικές και εργαστηριακές εξετάσεις διεξά¬ 
γονται από δύο (2) εκπαιδευτικούς, ένας έκτων οποίων 
είναι ο διδάσκων του αντίστοιχου μαθήματος. Για τις 
εργαστηριακές εξετάσεις είναι δυνατό να ανατίθεται 
ένα (1) έργο ανά εξεταζόμενο το οποίο θα πρέπει να 
ολοκληρώνεται στο διατιθέμενο χρόνο. Εάν το έργο δεν 
είναι πρακτικά δυνατόν να ολοκληρωθεί στο διατιθέμε¬ 
νο χρόνο, η εξέταση γίνεται προφορικά, ώστε να διαπι¬ 
στωθεί η κατανόηση της σειράς εκτέλεσης, του τρόπου 
επίτευξης της ποιότητας και η δυνατότητα ελέγχου των 
σταδίων κατασκευής. 

4. Τα θέματα αναγράφονται σε φύλλο που αναφέρει 
την πόλη, την ειδικότητα μετεκπαίδευσης, την ημερομη¬ 
νία, τον τίτλο του προς εξέταση μαθήματος, καθώς και το 


ονοματεπώνυμο του διδάσκοντος. Επίσης, αναφέρεται 
ο παρεχόμενος χρόνος για την εξέταση και η σχετική 
βαρύτητα κάθε θέματος στη βαθμολόγηση. 

Οι απαντήσεις είναι δυνατόν να δίνονται από τους με- 
τεκπαιδευομένους στο φύλλο ή στα φύλλα των θεμάτων 
ή σε ανεξάρτητα φύλλα, τα οποία παραδίδονται σε αυ¬ 
τούς ταυτόχρονα με τα θέματα, φέρουν τη σφραγίδα 
της υπηρεσίας και στα οποία αναγράφουν το ονοματε¬ 
πώνυμο, την ειδικότητα, το τμήμα, το μάθημα και την 
ημερομηνία εξέτασης. 

Σε όλες τις περιπτώσεις, τα φύλλα θεμάτων και απα¬ 
ντήσεων επιστρέφονται στον ορισθέντα επιτηρητή, μετά 
το πέρας της επεξεργασίας των θεμάτων. Ο επιτηρητής, 
αφού διαγράψει τα τυχόν κενά στα φύλλα απαντήσεων, 
μονογράφει στο τέλος τη ς ανάπτυξης των θεμάτων, κα¬ 
ταμετρά τα παραδοθέντα γραπτά και τα αντιπαραβάλλει 
με την κατάσταση των μετεκπαιδευομένων, που είχαν 
δικαίωμα συμμετοχής στην εξέταση, πιστοποιεί τους 
απόντες και αναγράφει τα ονοματεπώνυμα τους στο 
φάκελο εξετάσεων. Στη συνέχεια παραδίδει τα γραπτά 
στη γραμματεία της εκπαιδευτικής μονάδας που είναι 
αρμόδια για την κατά τόπο εποπτεία των Τμημάτων Με¬ 
τεκπαίδευσης, προκειμένου στη συνέχεια να χρεωθούν 
στον διδάσκοντα προς διόρθωση. 

5. Εξετάζονται μόνο προφορικά κατόπιν αιτήσεώς 
τους οι μετεκπαιδευόμενοι οι οποίοι αδυνατούν να υπο¬ 
βληθούν σε γραπτή εξέταση επειδή (α) έχουν υποστεί 
προσωρινή βλάβη των άνω άκρων, τέτοια που καθιστά 
αδύνατη την γραφή ή (β) η επίδοσή τους στα μαθήματα 
δεν είναι δυνατόν να ελεγχθεί με γραπτές μόνο εξετάσεις 
λόγω ειδικής διαταραχής του λόγου (δυσλεξία). 

Για την περίπτωση (α) απαιτείται ιατρική γνωμάτευση, 
ενώ για την περίπτωση (β) απαιτείται προσκόμιση ειδι¬ 
κής διαγνωστικής έκθεσης αναγνωρισμένου δημοσίου 
ιατροπαιδαγωγικού κέντρου, ή σταθμού, ή Κ.Ε.Δ.Δ.Υ., 
με την οποία πιστοποιείται ότι είναι αδύνατος ο έλεγχος 
των γνώσεων με γραπτή μόνο εξέταση λόγω δυσλεξί¬ 
ας. Διαγνωστικές εκθέσεις από τις οποίες δεν προκύπτει 
αδυναμία της γραπτής εξέτασης λόγω πιστοποιημένης 
δυσλεξίας δεν γίνονται δεκτές. 

Οι μετεκπαιδευόμενοι των ανωτέρω εδαφίων εξετάζο¬ 
νται στα ίδια θέματα στα οποία εξετάζονται οι υπόλοιποι 
και στον ίδιο χρόνο. Η εξέταση διενεργείται προφορικά 
από τον διδάσκοντα, ο οποίος μετά το πέρας αυτής ανα¬ 
γράφει το βαθμό του εξετασθέντος επί του φύλλου των 
απαντήσεων και υπογράφει. Στην εξέταση αυτή παρί- 
σταται και ο Προϊστάμενος της αρμόδιας εκπαιδευτικής 
μονάδας ή, σε περίπτωση αδυναμίας του, ο εκπαιδευτι¬ 
κός που ορίζεται από αυτόν, και υπογράφει στο φύλλο 
των απαντήσεων ως "παρών". 

6. Η διάρκεια κάθε τελικής γραπτής εξέτασης είναι δύο 
(2) ώρες, εκτός από τις εργαστηριακές ή προφορικές 
εξετάσεις η διάρκεια των οποίων καθορίζεται από τους 
εξεταστές και μπορεί να είναι μέχρι τέσσερις (4) ώρες 
ανάλογα με την φύση του μαθήματος. 

Άρθρο 16 - Βαθμολόγηση - Αποφοίτηση 

1. Η βαθμολογία υπολογίζεται στην εικοσάβαθμη κλί¬ 
μακα (0-20). 

2. Ο διδάσκων βαθμολογεί με την αναγραφή αριθ¬ 
μητικά της επίδοσης του μετεκπαιδευόμενου σε κάθε 
επιμέρους θέμα. Στο τέλος, αναγράφει τη συνολική 
βαθμολογία του γραπτού στο εμπρόσθιο δεξιό άκρο 
ολογράφως και αριθμητικώς και υπογράφει. Εντός το 
πολύ δύο (2) εργάσιμων ημερών από την ημερομηνία 
εξέτασης του μαθήματος, επιστρέφει και παραδίδει, 
τα γραπτά και τη συνοδευτική κατάσταση αριθμητικής 
βαθμολογίας στη γραμματεία της εκπαιδευτικής μονά¬ 
δας που είναι αρμόδια για την κατά τόπο εποπτεία των 
Τμημάτων Μετεκπαίδευσης. 

Σε περίπτωση εργαστηριακής ή προφορικής εξέτασης, 
οι εξεταστές σημειώνουν ξεχωριστά τη βαθμολογία τους 
σε ονομαστική κατάσταση βαθμολογίας, την οποία επι¬ 
στρέφουν και παραδίδουν αυθημερόν στη γραμματεία 
προκειμένου να εξαχθεί ο μέσος όρος βαθμολογίας της 
συγκεκριμένης εξέτασης. 

3. Μετεκπαιδευόμενος ο οποίος για οποιονδήποτε 
λόγο δεν προσέλθει στις τελικές εξετάσεις βαθμολογεί¬ 
ται με μονάδα (1). Επίσης με μονάδα (1) βαθμολογεί¬ 
ται το γραπτό των μετεκπαιδευομένων, οι οποίοι, είτε 
εμποδίζουν την ομαλή διεξαγωγή της εξέτασης, είτε καθ' 
οιονδήποτε τρόπο αντιγράφουν. Στις περιπτώσεις αυτές 
συντάσσεται σύντομο πρακτικό από τους επιτηρητές 
πάνω στο γραπτό και επισυνάπτονται τυχόν παραστα¬ 
τικά στοιχεία. 

4. Ο τελικός βαθμός των θεωρητικών μαθημάτων εί¬ 
ναι ο βαθμός της τελικής γραπτής εξέτασης. Ο τελικός 
βαθμός των τεχνικών μαθημάτων και της ξένης γλώσσας 
εξάγεται ως μέσος όρος της τελικής γραπτής και εργα¬ 
στηριακής ή προφορικής εξέτασης. 

5.0 τελικός Γενικός ΜέσοςΌρος (Γ.Μ.Ο.) βαθμολογίας 
εξάγεται από το άθροισμα των τελικών βαθμών όλων 
των μαθημάτων δια του αριθμού αυτών. Σε περίπτωση 
απαλλαγής από το μάθημα της ξένης γλώσσας, το μά¬ 
θημα αυτό δενλαμβάνεται υπόψη κατά τον υπολογισμό 
του Γ.Μ.Ο.. 

6. Ο μετεκπαιδευόμενος θεωρείται ότι έχει ολοκλη¬ 
ρώσει επιτυχώς το πρόγραμμα εφόσον λάβει σε κάθε 
μάθημα βαθμό τουλάχιστον δέκα (10) και Γ.Μ.Ο. επί του 
συνόλου των διδασκόμενων μαθημάτων από δέκα (10) 
και άνω. 

7. Μετεκπαιδευόμενος που κατά τις τελικές εξετάσεις 
δεν συγκεντρώνει σε μάθημα βαθμό τουλάχιστον δέκα 
(10), υποβάλλεται εκ νέου σε εξέταση στο μάθημα ή στα 
μαθήματα που υστέρησε, σε ημερομηνία που ορίζεται 
από τον Γενικό Γραμματέα του Υπουργείου Τουρισμού 
σε χρονικό διάστημα ενός έτους από την ολοκλήρωση 
των τελικών εξετάσεων. Η επανεξέταση πραγματοποι¬ 
είται σε χώρο που ορίζεται από τον Προϊστάμενο της 
εκπαιδευτικής μονάδας που είναι αρμόδια για την κατά 
τόπο εποπτεία των τμημάτων. 

8. Μετεκπαιδευόμενος που δεν συμμετέχει στις τελικές 
εξετάσεις σε ένα ή περισσότερα μαθήματα για λόγους 
ανωτέρας βίας, δύναται μετά από αίτηση του να λάβει 
μέρος στις επαναληπτικές εξετάσεις της παραγράφου 7 
του παρόντος άρθρου. 

Άρθρο 17 - Χορηγούμενοι Τίτλοι Σπουδών 

1. Πιστοποιητικό Μετεκπαίδευσης. 

Το Πιστοποιητικό Μετεκπαίδευσης χορηγείται στους 
αποφοιτούντες και εκδίδεται άπαξ. 


Σε αυτό αναγράφεται η επίδοση (Γενικός Μέσος Όρος) 
των μετεκπαιδευομένων ως εξής: 

Σχεδόν Καλή: 10-13 

Καλή: 13.1-16 

Πολύ Καλή: 16.1-18 

Άριστη: 18.1-20. 

Τα Πιστοποιητικά υπογράφονται από τον Γενικό Γραμ¬ 
ματέα του Υπουργείου Τουρισμού. 

2. Βεβαίωση Σπουδών. 

Η Βεβαίωση Σπουδών χορηγείται: 

α) Στους μετεκπαιδευομένους κατά την διάρκεια της 
φοίτησής τους. 

β) Στους αποφοιτήσαντες που έχουν απολέσει το Πι¬ 
στοποιητικό Μετεκπαίδευσης. 

γ) Στους μη αποφοιτούντες από το τμήμα. 

Σε αυτές αναγράφεται ο χρόνος εγγραφής, η διάρκεια 
φοίτησης, η ειδικότητα και κάθε άλλο στοιχείο που προ¬ 
κύπτει από την κατάσταση του μετεκπαιδευομένου. Π ρο- 
κειμένου περί μη αποφοιτούντων αναγράφεται επιπλέον 
ο λόγος διακοπής της φοίτησης. 

Οι Βεβαιώσεις Σπουδών υπογράφονται από τον Προϊ¬ 
στάμενο της Διεύθυνσης Τουριστικής Εκπαίδευσης και 
Κατάρτισης. 

3. Σε περίπτωση απώλειας πτυχίου που εκδόθηκε πριν 
την έναρξη ισχύος του παρόντος Κανονισμού, χορηγεί¬ 
ται βεβαίωση σπουδών σύμφωνα με τα οριζόμενα στην 
ανωτέρω παράγραφο 2, η οποία υπογράφεται από τον 
Προϊστάμενο της οργανικής μονάδας στην οποία τηρεί¬ 
ται το οικείο αρχείο. 

Άρθρο 18 - Τηρούμενα Αρχεία - 
Υπηρεσιακά βιβλία και έντυπα 

1. Η γραμματεία κάθε εκπαιδευτικής μονάδας που εί¬ 
ναι αρμόδια για την κατά τόπο εποπτεία των Τμημάτων 
Μετεκπαίδευσης τηρεί για την παρακολούθηση του εκ¬ 
παιδευτικού προγράμματος και της σπουδαστικής κατά¬ 
στασης των φοιτούντων τα παρακάτω αρχεία, σε έντυπη 
και ηλεκτρονική μορφή: 

1.1. Πρωτόκολλο παραλαβής αιτήσεων 

1.2. Μητρώο Μετεκπαιδευομένων, το οποίο περιλαμ¬ 
βάνει τα Ατομικά Δελτία αυτών στα οποία καταχωρίζο¬ 
νται όλα τα στοιχεία φοίτησής τους, ήτοι: 

1.2.1. Ατομικά στοιχεία (ενδεικτικά αναφέρονται Α.Δ.Τ., 
ημερομηνία και τόπος γέννησης, στοιχεία επικοινωνίας, 
εργασιακή κατάσταση). 

1.2.2. Στοιχεία εισαγωγής στο πρόγραμμα (μόρια εισα¬ 
γωγής, ειδικότητα μετεκπαίδευσης, ημερομηνία έναρξης 
και λήξης εκπαιδευτικής περιόδου). 

1.2.3. Στοιχεία επίδοσης (αναλυτική βαθμολογία των 
μαθημάτων, Γενικός Μέσος Όρος βαθμολογίας). 

1.3. Παρουσιολόγιο μετεκπαιδευομένων. 

1.4. Παρουσιολόγιο ωρομισθίου εκπαιδευτικού προ¬ 
σωπικού. 

1.5. Βιβλίο διδαχθείσας ύλης, στο οποίο καταχωρείται 
από τον διδάσκοντα συνοπτική καταγραφή του θέματος 
διδασκαλίας κατά τη θεωρητική διδασκαλία, την πρακτι¬ 
κή άσκηση και τις εκπαιδευτικές επισκέψεις. 

1.6. Κατάσταση επίδοσης πτυχίων. 

2. Αντίγραφο του Μητρώου Μετεκπαιδευόμενων δι¬ 
αβιβάζεται σε ηλεκτρονική μορφή στη Διεύθυνση Του¬ 
ριστικής Εκπαίδευσης και Κατάρτισης του Υπουργείου 
Τουρισμού. 

Άρθρο 19 - Τελικές διατάξεις 

1. Από τη δημοσίευση της παρούσας παύει να ισχύει 
κάθε προγενέστερη απόφαση που ρυθμίζει όμοια ζη¬ 
τήματα. 

2. Για θέματα που δεν ρυθμίζονται από τον παρόντα 
Κανονισμό, αρμόδιος να αποφασίζει είναι ο Υπουργός 
Τουρισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2018 

Η Υπουργός 

ΕΛΕΝΑ ΚΟΥΝΤΟΥΡΑ 


Αριθμ. 11505 _ (2) 

Καθορισμός ορίου ηλικίας, χρόνου ανεργίας και 
αριθμού μετεκπαιδευόμενων ανέργων ανά Τμή¬ 
μα Μετεκπαίδευσης του Υπουργείου Τουρισμού. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

Ι.Την παρ. 2 του άρθρου 13 του ν. 1077/1980 «Περί 
απασχολήσεως και μετεκπαιδεύσεως μισθωτών τουρι¬ 
στικών επιχειρήσεων» (Α' 225). 

2. Το π.δ. 127/2017 «Οργανισμός Υπουργείου Τουρι¬ 
σμού» (Α' 157). 

3. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

4. Το ν. 3861/2010 «Ενίσχυση της Διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο "Πρόγραμμα Διαύγεια" και άλλες διατάξεις» 
(Α' 112). 

5. Το άρθρο 1 του ν. 4250/2014 «Διοικητικές Απλου- 
στεύσεις - Καταργήσεις, Συγχωνεύσεις Νομικών Προσώ¬ 
πων και Υπηρεσιών του ΔημοσίουΤομέα-Τροποποίηση 
διατάξεων του π.δ. 318/1992 (Α' 161) και λοιπές ρυθμί¬ 
σεις» (Α' 74). 

6. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, σύμφωνα με την αριθμ. 11342/29.6.2018 
εισήγηση της περίπτ. ε της παρ. 5 του άρθρου 24 του 
ν. 4270/2014 (Α' 143), της Προϊσταμένης της Γενικής Δι¬ 
εύθυνσης Οικονομικών και Διοικητικών Υπηρεσιών του 
Υπουργείου Τουρισμού, αποφασίζουμε: 

1. Στα Τμήματα Μετεκπαίδευσης του ν. 1077/1980 
δύνανται να συμμετέχουν εργαζόμενοι και πρόσκαιρα 
άνεργοι εμπειροτέχνες ηλικίας έως πενήντα πέντε (55) 
ετών, οι οποίοι απασχολούνται στον τομέα του τουρι¬ 
σμού. Για τον υπολογισμό της ηλικίας, ως ημερομηνία 
γέννησης λαμβάνεται η 31 η Δεκεμβρίου του έτους εντός 
του οποίου γεννήθηκε έκαστος υποψήφιος. 


2.0 χρόνος ανεργίας των υποψηφίων προς μετεκπαί¬ 
δευση για τον χαρακτηρισμό τους ως πρόσκαιρα ανέρ¬ 
γων καθορίζεται σε δώδεκα (12) μήνες κατά ανώτατο 
όριο. Για τον υπολογισμό του πιο πάνω χρόνου λαμβά- 
νεται υπόψη ο χρόνος υποβολής της αίτησης για την 
εισαγωγή στα Τμήματα Μετεκπαίδευσης του Υπουργείου 
Τουρισμού. 

3. Ο αριθμός των μετεκπαιδευόμενων ανέργων ανά 
τμήμα μετεκπαίδευσης καθορίζεται σε ποσοστό είκοσι 
τοις εκατό (20%) επί του συνολικού αριθμού μετεκπαι- 
δευομένων του τμήματος. Σε περίπτωση που το ως άνω 
αναφερόμενο ποσοστό δεν συμπληρωθεί από πρόσκαι¬ 
ρα ανέργους, οι κενές θέσεις καταλαμβάνονται από ερ¬ 
γαζομένους σύμφωνα με τη σειρά κατάταξης. 

4. Η αριθμ. 7322/25.5.1981 (Β' 322) υπουργική απόφα¬ 
ση και η περίπτ. (δ) της αριθμ. Δ1Ε/Φ. 103/2/24.6.1981 
(Β' 389) κοινής απόφασης των Υπουργών Προεδρίας της 
Κυβέρνησης και Εργασίας καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουλίου 2018 

Η Υπουργός 

ΕΛΕΝΑ ΚΟΥΝΤΟΥΡΑ 


Αριθμ. 28368 _ (3) 

Εκχώρηση της εξουσιοδότησης της υπογραφής 
του Προϊσταμένου της ΔΟΥ ΚΗΦΙΣΙΑΣ στον Υπο¬ 
διευθυντή και τους Προϊσταμένους Τμημάτων. 

Ο ΠΡΟΪΣΤΑΜΕΝΟΣ ΤΗΣ ΔΗΜΟΣΙΑΣ 
ΟΙΚΟΝΟΜΙΚΗΣ ΥΠΗΡΕΣΙΑΣ ΚΗΦΙΣΙΑΣ 

Έχοντας υπόψη: 

1. Τις διατάξεις: 

α. Της με αρ. πρωτ. Δ. ΟΡΓ. Α. 1036960/10-03-2017 
(ΦΕΚ 968/Β722-03-2017 και Β' 1238) απόφασης περί 
Οργανισμού της Ανεξάρτητης Αρχής Δημοσίων Εσόδων 
(Α.Α.Δ.Ε.). 

β.Του άρθρου 4 του ν. 4174/2013. 

2. Την αριθμ. Δ. ΟΡΓ. Α. 1115805ΕΞ2017/31 -07-2017 
απόφαση του Διοικητή της Ανεξάρτητης Αρχής Δημο¬ 
σίων Εσόδων, θέμα «Μεταβίβαση αρμοδιοτήτων και 
εξουσιοδότηση υπογραφής «Με εντολή Διοικητή» σε 
όργανα της Φορολογικής Διοίκησης» (ΦΕΚ Β'2743) και 
ειδικότερα τις περιπτώσεις 43,44,48,68,70,71,78,79,85 
και 86 του πίνακα αυτής, σε συνδυασμό με τις διατάξεις 
της υποπαραγράφου β'της παρ. 3 του άρθρου 41 του 
ν. 4389/2016. 

3. Την ΔΔΑΔ Γ 1074094ΕΞ2018/15-05-2018 απόφαση 
Διοικητή Α.Α.Δ.Ε. τοποθέτησης Προϊσταμένου Διεύθυν¬ 
σης και Προϊσταμένου Υποδιεύθυνσης της ΔΟΥ ΚΗΦΙ¬ 
ΣΙΑΣ, καθώς επίσηςτηςΔ2Α 1159529 ΕΞ2013/18-10-2013 
Α.Υ.Ο. που αφορά την τοποθέτηση Προϊσταμένων Τμη¬ 
μάτων. 

4. Την ανάγκη της Υπηρεσίας να εξουσιοδοτήσει τον 
Προϊστάμενο της Υποδιεύθυνσης και Προϊσταμένους 
Τμημάτων για την εύρυθμη λειτουργία της ΔΟΥ ΚΗΦΙ¬ 
ΣΙΑΣ και την ταχύτερη εξυπηρέτηση των πολιτών. 

5. Το γεγονός ότι, από τις διατάξεις της παρούσας από¬ 
φασης, δεν προκαλείται δαπάνη σε βάρος του προϋπο¬ 
λογισμού της Ανεξάρτητης Αρχής Δημοσίων Εσόδων, 
αποφασίζουμε: 

Την εκχώρηση περαιτέρω της εξουσιοδότησης της 
υπογραφής από τον Προϊστάμενο της ΔΟΥ στους: 

1. Υποδιευθυντή της ΔΟΥ για όσα αναφέρονται στις 
περιπτώσεις 68, 70, 71,78, 79, 85 και 86 του πίνακα της 
αριθμ. Δ. ΟΡΓ. Α. 1115805ΕΞ2017/31-07-2017 απόφασης 
του Διοικητή της Α.Α.Δ.Ε. 

2. Προϊσταμένης Εσόδων για όσα αναφέρονται στις 
περιπτώσεις 43 και 44 του πίνακα της αριθμ. Δ. ΟΡΓ.Α. 


1115805Ε=2017/31-07-2017 απόφασης του Διοικητή 
της Α.Α.Δ.Ε. 

3. Προϊσταμένης Δικαστικού και Νομικής Υποστήριξης 
για όσα αναφέρονται στην περίπτωση 48 του πίνακα της 
αριθμ. Δ. ΟΡΓ. Α. 1115805ΕΞ2017/31-07-2017 απόφασης 
του Διοικητή της Α.Α.Δ.Ε. 

Η απόφαση ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κηφισιά, 6 Ιουνίου 2018 
Ο Προϊστάμενος ΔΟΥ 
ΑΘΑΝΑΣΙΟΣ ΣΤΑΜΟΣ 

